പുരാവസ്തു തട്ടിപ്പില് പിടിയിലായ മോന്സന് മാവുങ്കലിന്റെ ജാമ്യാപേക്ഷ കോടതി തള്ളി കൊച്ചി: പുരാവസ്തു തട്ടിപ്പില് പിടിയിലായ മോന്സന് മാവുങ്കലിന്റെ ജാമ്യാപേക്ഷ കോടതി തള്ളി. രണ്ട് കേസുകളിലെ ജാമ്യാപേക്ഷയാണ് കോടതി തള്ളിയത്. സാമ്ബത്തിക തട്ടിപ്പ് കേസിലും ഭൂമിയിടപാട് കേസിലുമാണ് ജാമ്യം തേടിയിരുന്നത്. മോന്സന് വലിയ സ്വാധീനമുണ്ടെന്നും സാക്ഷികളെ സ്വാധീനിക്കാന് സാധ്യതയുണ്ടെന്നു മുള്ള പ്രോസിക്യൂഷന് വാദം അംഗീകരിച്ചാണ് കോടതിയുടെ നടപടി. എറണാകുളം എസിജെഎം കോടതിയുടേതാണ് ഉത്തരവ്. പുരാവസ്തുവിന്റെ മറവിലെ സാമ്ബത്തിക തട്ടിപ്പിലും, വയനാട്ടിലെ ബീനാച്ചി എസ്റ്റേറ്റ് ഭൂമി തട്ടിപ്പ് കേസിലുമാണ് മോന്സന് ജാമ്യം തേടിയിരുന്നത്. പുരാവസ്തുക്കളുടെ മറവില് സാമ്ബത്തിക തട്ടിപ്പ് നടത്തിയിട്ടില്ലെന്നായിരുന്നു മോന്സന്റെ വാദം .